pythainlp/thai_wikipedia_clean_20230101 huggingface dataset:
วัดดงมูลเหล็กตั้งวัดเมื่อปี พ.ศ. 2400 ไม่ปรากฏหลักฐานการสร้างที่ชัดเจน เดิมชื่อ วัดน้อยนางทำ มีผู้สันนิษฐานว่าสร้างในสมัยเดียวกับวัดลครทำและวัดพระยาทำ เนื่องจากลักษณะอิฐที่รื้อจากอุโบสถหลังเก่าเป็นชนิดเดียวกัน ต่อมาเรียกว่า "วัดดงมูลเหล็ก" เหตุเพราะบริเวณนั้นมีต้นขี้เหล็กอยู่มาก วัดได้รับพระราชทานวิสุงคามสีมาเมื่อ พ.ศ. 2522
อุโบสถกว้าง 8 เมตร ยาว 17 เมตร สร้างเมื่อ พ.ศ. 2520 ประดับช่อฟ้า ใบระกา หางหงส์ หลังคาลด 3 ชั้น ภายในประดิษฐานพระประธาน เป็นพระพุทธรูปปางมารวิชัย ศิลปะสมัยอู่ทอง ขนาดหน้าตักกว้าง 43 นิ้ว สูง 60 นิ้ว เป็นพระประธาน ซึ่งชาวบ้านนิยมเรียกกันว่า "หลวงพ่ออู่ทอง" อาคารเสนาสนะอื่น ได้แก่ วิหาร เป็นอาคารก่ออิฐถือปูน กว้าง 5.65 เมตร ยาว 11.50 เมตร ศาลาการเปรียญ ขนาดกว้าง 10 เมตร ยาว 15 เมตร
วัดเตย (จังหวัดนนทบุรี)
วัดเตย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านเตย ตำบลบางตะไนย์ อำเภอปากเกร็ด จังหวัดนนทบุรี
วัดเตยสร้างขึ้นเมื่อ พ.ศ. 2375 ที่ตั้งเดิมนั้นอยู่ห่างจากที่ตั้งปัจจุบัน 100 เมตร แต่ย้ายมาที่ใหม่เนื่องจากพื้นที่กว้างขวาง ได้มีการถากกอเตยและปรับพื้นที่สร้างใหม่ โดยตั้งชื่อวัดว่า "วัดเตย" ตามสภาพพื้นที่ แต่เดิมวัดเป็นที่ราบลุ่มน้ำท่วมขัง จึงได้จัดทำโครงการยกพื้นที่วัดใน พ.ศ. 2523 ปรับถมพื้นที่ใหม่ทั้งหมดสูงประมาณ 1 เมตร จนกระทั่ง พ.ศ. 2526 น้ำท่วมอีก จึงได้ปรับถมที่เพิ่มสูงอีก 1 เมตร และใน พ.ศ. 2538 น้ำท่วมมาก ทางวัดได้ถมพื้นที่อีก ปัจจุบันไม่มีน้ำท่วมอีก วัดได้รับพระราชทานวิสุงคามสีมาใน พ.ศ. 2556
อาคารเสนาสนะประกอบด้วยอุโบสถหลังใหม่สร้างเมื่อ พ.ศ. 2538 ภายในประดิษฐานพระประธาน เป็นพระพุทธรูปปางสมาธิ สร้างเมื่อ ร.ศ. 117 ประตูอุโบสถทำจากไม้สักสูง 3 เมตร ในอุโบสถมีภาพจิตรกรรมฝาผนัง อุโบสถหลังเก่าเป็นอุโบสถกลางน้ำ เนื่องจาก พ.ศ. 2538 เกิดน้ำท่วมครั้งใหญ่ทำให้น้ำท่วมขังอยู่บริเวณรอบโบสถ์ จนกลายเป็นโบสถ์กลางน้ำ
ศาลาการเปรียญสร้างเมื่อ พ.ศ. 2471 เป็นอาคารไม้ทรงไทย หอสวดมนต์สร้างเมื่อ พ.ศ. 2540 เป็นอาคารคอนกรีตเสริมเหล็ก ศาลาเอนกประสงค์สร้างเมื่อ พ.ศ. 2470 กุฏิสงฆ์และศาลาบำเพ็ญกุศล และเจดีย์ 2 องค์ ศิลปะสมัยกรุงศรีอยุธยา
วัดครุฑ
วัดครุฑ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองมอญ ในแขวงบ้านช่างหล่อ เขตบางกอกน้อย กรุงเทพมหานคร วัดมีเนื้อที่ 18 ไร่ 2 ตารางวา ปัจจุบันพระมหาธงชัย จิรสีโล เป็นเจ้าอาวาสวัดครุฑ
วัดครุฑสร้างขึ้นเมื่อใดไม่ปรากฏ แต่พบหลักฐานในจดหมายเหตุของราชทูตพระเจ้าหลุยส์ที่ 14 แห่งฝรั่งเศสที่นำราชสาส์นมาถวายสมเด็จพระนารายณ์มหาราช ปี พ.ศ. 2216 และได้เยี่ยมชาวฝรั่งเศสที่เมืองธนบุรี พบว่ามีระบุถึงวัดนวลนรดิศวรวิหาร วัดครุฑ วัดเงิน (วัดรัชฎาธิษฐาน) และวัดทอง (วัดกาญจนสิงหาสน์วรวิหาร) วัดสร้างขึ้นใน พ.ศ. 2207 ได้รับพระราชทานวิสุงคามสีมาใน พ.ศ. 2210 และกรมพระราชวังบวรสถานมงคลทรงบูรณปฏิสังขรณ์เมื่อ พ.ศ. 2325 โดยมีสมเด็จพระพนรัตน์ วัดพระเชตุพนร่วมบูรณปฏิสังขรณ์ วัดครุฑได้รับการบูรณะให้รุ่งเรืองตั้งแต่ พ.ศ. 2512 เป็นต้นมา แต่เดิมมีการพิจารณายุบวัดครุฑเข้ากับวัดชิโนรสารามวรวิหาร แต่พระเทพเมธีเจ้าคณะจังหวัดธนบุรีในขณะนั้นได้พิจารณาไม่ยุบรวม และได้แต่งตั้งเจ้าอาวาสวัดครุฑตั้งแต่วันที่ 14 มกราคม พ.ศ. 2513
อาคารเสนาสนะในวัด ได้แก่ พระอุโบสถกว้าง 8.25 เมตร ยาว 29.45 เมตร สร้างด้วยอิฐฉาบปูน วิหารกว้าง 5.70 เมตร ยาว 11.20 เมตร ศาลาการเปรียญกว้าง 8 เมตร ยาว 16 เมตร กุฏิสงฆ์ 5 หลัง หอระฆังสร้างด้วยไม้กว้าง 2 เมตร สูง 6.80 เมตร
ไฮเดอราบาด (อินเดีย)
วัดโพธิ์เรียง (กรุงเทพมหานคร)
วัดโพธิ์เรียง เป็นวัดราษฎร์สังกัดคณะสงฆ์มหานิกาย ตั้งอยู่ที่แขวงบ้านช่างหล่อ เขตบางกอกน้อย กรุงเทพมหานคร ปัจจุบันพระครูอุปถัมภ์สุตคุณ (อำนวย วิสุทฺโธ ป.ธ.๔) เป็นเจ้าอาวาสวัดโพธิ์เรียง วัดมีที่ดิน 11 ไร่ 1 งาน 72 ตารางวา ที่ธรณีสงฆ์มีเนื้อที่ 3 ไร่ 2 งาน 81 ตารางวา
ประวัติของวัดโพธิ์เรียงไม่พบหลักฐานที่แน่นอนว่าสร้างขึ้นในสมัยใดและใครเป็นผู้สร้าง สันนิษฐานว่าสร้างในสมัยของพระบาทสมเด็จพระจุลจอมเกล้าเจ้าอยู่หัว อุโบสถและวิหารได้รับการบูรณปฏิสังขรณ์ขึ้นเมื่อ พ.ศ. 2444 และได้ขอพระราชทานวิสุงคามสีมาเสียใหม่และได้ประกอบพิธีผูกพัทธสีมาใหม่เมื่อวันที่ 5 เมษายน พ.ศ. 2449 ชื่อวัดสันนิษฐานว่าวัดน่าจะมีต้นโพธิ์ตั้งอยู่เรียงรายหลายตัน
อุโบสถเป็นโบสถ์มหาอุด ด้านขวามีวิหารตั้งอยู่มีรูปทรงสัณฐานเป็นแบบเดียวกัน มีความกว้างความยาวเท่ากัน คืออุโบสถมีความยาว 15 เมตร กว้าง 10 เมตร ก่ออิฐถือปูนมุงกระเบื้อง
Papanicolaou test
วัดศรีเอี่ยม
วัดศรีเอี่ยม เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายมหานิกาย ตั้งอยู่ในแขวงบางนาเหนือ เขตบางนา กรุงเทพมหานคร เจ้าอาวาสองค์ปัจจุบันคือ พระปัญญารัตนาภรณ์
วัดศรีเอี่ยมเดิมเป็นเป็นสำนักสงฆ์ ตั้งขึ้นเมื่อ พ.ศ. 2508 โดยคุณแม่ขาบ อ่องเอี่ยม และญาติ ได้ถวายที่ดินจำนวน 6 ไร่เศษ แด่พระครูศรีวรพินิจ (มหาศิริ เผือกผ่อง) เจ้าอาวาสวัดบางนาใน โดยเริ่มก่อตั้งวัดเมื่อเดือนธันวาคม พ.ศ. 2516 และเริ่มการสร้างวัดเมื่อวันที่ 20 พฤษภาคม พ.ศ. 2517 ต่อมาอาจารย์สุขุมและคุณหญิงฟองจันทร์ ถิรวัฒน์ ได้ถวายที่ดินอีกจำนวน 6 ไร่เศษเพื่อขยายวัด ได้ตั้งชื่อวัดว่า วัดศรีเอี่ยมวัฒนาราม คำว่า "ศรี" นำมาจากนามพระครูศรีวรพินิจ และคำว่า "เอี่ยม" มาจากนามสกุลของคุณแม่ขาบ คำว่า "วัฒนา" หมายถึงพระครูศรีวรพินิจ แต่ต่อมาได้ตัดคำว่าวัฒนาออก เหลือเป็นชื่อ "วัดศรีเอี่ยม" ได้รับพระราชทานวิสุงคามสีมาเมื่อวันที่ 18 กุมภาพันธ์ พ.ศ. 2524 ผูกพัทธสีมาเมื่อวันที่ 31 มกราคม พ.ศ. 2525 ต่อมาเมื่อ พ.ศ. 2557 ได้รับการยกสถานะเป็นพระอารามหลวงชั้นตรีชนิดสามัญ
อาคารเสนาสนะ มีพระอุโบสถกว้าง 12 เมตร ยาว 30 เมตร สร้าง พ.ศ. 2525 ภายในเป็นที่ประดิษฐานพระพุทธศรีมงคลนวภูมิซึ่งเป็นพระประธานพระอุโบสถ หลังคา 3 ชั้น กุฏิจำนวน 4 หลัง เป็นอาคารครึ่งตึกครึ่งไม้ ศาลาการเปรียญกว้าง 15 เมตร อาคารอเนกประสงค์กว้าง 13.50 เมตร ยาว 32 เมตร สร้าง พ.ศ. 2516
วัดคลองภูมิ
วัดคลองภูมิ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงช่องนนทรี เขตยานนาวา กรุงเทพมหานคร วัดมีเนื้อที่ 12 ไร่ 2 งาน 73 ตารางวา ทิศเหนือของวัดติดกับลำคลองสาธารณะชื่อคลองภูมิ ทิศตะวันออกจดแม่น้ำเจ้าพระยา
วัดคลองภูมิสร้างขึ้นสมัยนครเขื่อนขันธ์ ไม่มีหลักฐานปรากฏแน่ชัด บ้างสันนิษฐานว่าสร้างใน พ.ศ. 2370 (สมัยพระบาทสมเด็จพระนั่งเกล้าเจ้าอยู่หัว) ต่อมาในปี พ.ศ. 2511 ได้แบ่งที่ดินให้ทางกรุงเทพมหานครเพื่อสร้างโรงเรียนประถมศึกษาชื่อ โรงเรียนวัดคลองภูมิ มี 3 อาคาร ในปัจจุบัน ตั้งอยู่ทิศตะวันตกเฉียงใต้ของวัด
วัดได้รับพระราชทานวิสุงคามสีมาเมื่อวันที่ 23 มกราคม พ.ศ. 2542
อาคารเสนาสนะ ได้แก่ อุโบสถหลังใหม่ สร้างปี พ.ศ. 2544 มีวิหารคดอยู่ด้านข้าง สร้างปี พ.ศ. 2536 ศาลาการเปรียญสร้างปี พ.ศ. 2537 กุฏิพระสงฆ์จำนวน 19 หลัง หอสวดมนต์ หอพระไตร หอประชุม โรงเรียนพระปริยัติธรรม โรงครัว หอระฆัง หอกลอง ศาลาประกอบพิธีต่าง ๆ 5 หลัง ศาลาปฏิบัติธรรมสร้างใหม่แทนหลังเดิมเมื่อปี พ.ศ. 2544 ศาลาท่าน้ำจำนวน 4 หลัง ฌาปนสถาน และสุสาน
วัดคลองภูมิมีประเพณีขบวนแห่ผ้าห่มหลวงพ่อโต เริ่มตั้งแต่ พ.ศ. 2488 มีขบวนแห่ที่สวยงามในตอนเช้ามีการทำบุญตักบาตร สรงน้ำพระ รำบวงสรวงหลวงพ่อโต ในตอนบ่าย ชาวบ้านในชุมชนจะร่วมกันจัดริ้วขบวนแห่ผ้าห่มถวายหลวงพ่อโต
ไดโนเสาร์ (ภาพยนตร์การ์ตูนของวอลต์ ดิสนีย์)
เทรูกิ โกโต
เทรูกิ โกโต  เป็นนักดนตรีและผู้สมัครตลอดปี (perennial candidate) ชาวญี่ปุ่น เป็นที่รู้จักจากภาพเปลือยบนโปสเตอร์เลือกตั้ง เขาถือครองผู้สนับสนุนจากกลุ่มชาตินิยมและเป็นผู้สมัครชิงนายกเทศมนตรีแห่งเขตชิโยดะ, โตเกียว (ค.ศ. 2013) สมัชชาเมืองชิโยดะ (City Assembly of Chiyoda; ค.ศ. 2015) ผู้ว่าราชการโตเกียว (ค.ศ. 2016), และผู้ว่าราชการโตเกียว (ค.ศ. 2020)
รายงานจากเว็บไซต์ของเขา เขาหวังที่จะทำให้ญี่ปุ่น "เป็นประเทศที่แข็งแกร่ง, มีเมตตา และน่าสนใจที่สุดในโลก"
ใน ค.ศ. 2016 การปราศรัยของเขาในโทรทัศน์กลายเป็นมีมในอินเทอร์เน็ต ในตอนที่เขาหาเสียงเพื่อเป็นผู้ว่าราชการโตเกียว เขาเริ่มพูดคำศัพท์ต้องห้าม (ส่วนใหญ่เป็นคำที่เกี่ยวกับเพศ) และผลที่ตามมา ทำให้ทางเอ็นเอชเค ลบคำปราศรัยของเขาไป 10% โดยไม่ต้องขออนุญาต.
วัดไตรมิตรวราราม
วัดไตรมิตรวราราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 1 บ้านเป็ด ตำบลแหลมฟ้าผ่า อำเภอพระสมุทรเจดีย์ จังหวัดสมุทรปราการ วัดมีเนื้อที่ 9 ไร่ 3 งาน มีที่ธรณีสงฆ์ จำนวน 2 แปลง เนื้อที่ 31 ไร่ 3 งาน 23 ตารางวา จดคลองมอญและคลองลุ่ยทางทิศใต้ จดแม่น้ำเจ้าพระยาทางทิศตะวันออก จดถนนสุขสวัสดิ์ทางทิศตะวันตก ปัจจุบันพระครูเกษมปิยธรรม (บรรจง) เป็นเจ้าอาวาส
วัดไตรมิตรวรารามเดิมมีชื่อว่า วัดคลองรุ่ย นางแย้มได้ถวายที่ดินให้เป็นที่สร้างวัดเมื่อปี พ.ศ. 2453 ผู้ดำเนินการสร้างวัดมีนายผึ้ง นายพุฒ นางอิ่ม นางพิน นายหวี่ นายคร และนายส่ง พร้อมด้วยผู้มีจิตศรัทธาทั่วไป ต่อมานางเป้า อินทรัพย์ ได้ถวายที่ดินอีก 2 ไร่เศษ และได้ถวายที่นา 22 ไร่ 3 งาน วัดได้รับพระราชทานวิสุงคามสีมาเมื่อวันที่ 25 พฤศจิกายน พ.ศ. 2469 ด้านการศึกษา วัดได้เปิดสอนพระปริยัติธรรมเริ่มมาตั้งแต่ พ.ศ. 2517 แผนกบาลีตั้งแต่ พ.ศ. 2523 โรงเรียนสอนเด็กก่อนเกณฑ์เริ่มมาตั้งแต่ พ.ศ. 2522 นอกจากนี้ยังมีหอสมุด สำนักงานแพทย์ประจำตำบล มูลนิธิการศึกษา อุปสมบทผู้ยากจน ศูนย์การอบรมเยาวชนภาคฤดูร้อน และฌาปนสถานสงเคราะห์ผู้ยากจนอีกด้วย
ของว่าง
วัดแค (อำเภอพระสมุทรเจดีย์)
วัดแค เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 2 บ้านวัดแค ตำบลปากคลองบางปลากด อำเภอพระสมุทรเจดีย์ จังหวัดสมุทรปราการ เจ้าอาวาสองค์ปัจจุบันคือ พระปลัด เพทาย อินฺทโชโต
วัดแคสร้างขึ้นเมื่อประมาณ พ.ศ. 2394 ในปลายสมัยพระบาทสมเด็จพระนั่งเกล้าเจ้าอยู่หัว ในช่วงเวลาเดียวกันกับที่ทางราชการสร้างป้อมปราการขึ้นที่ปากคลองบางปลากดฝั่งขวา เดิมชื่อว่า วัดโยธาวาส อีกแหล่งข้อมูลเขียน วัดโยธาหาร แต่ได้เปลี่ยนชื่อมาเป็น "วัดแค" ในภายหลัง วัดได้รับพระราชทานวิสุงคามสีมาเมื่อวันที่ 23 มิถุนายน พ.ศ. 2514 ได้รับพระราชทานวิสุงคามสีมาครั้งหลังเมื่อ 3 ธันวาคม พ.ศ. 2547 นอกจากนี้ยังได้ให้ทางราชการสร้างโรงเรียนโรงเรียนวัดแค เป็นโรงเรียนระดับอนุบาลถึงประถมศึกษา
วัดท่าอิฐ (จังหวัดนนทบุรี)
วัดท่าอิฐ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 7 บ้านสุเหร่าแดง ตำบลท่าอิฐ อำเภอปากเกร็ด จังหวัดนนทบุรี
วัดท่าอิฐสร้างขึ้นเมื่อ พ.ศ. 2316 เดิมเป็นวัดร้างอยู่บนที่ดอน ต่อมาจึงได้ย้ายมาตั้งใกล้แม่น้ำเจ้าพระยาช่วงที่เรียกว่า "แม่น้ำอ้อมเกร็ด" อยู่ฝั่งตรงข้ามกับวัดศาลากุล การย้ายมาเป็นไปเพื่อความสะดวกในการคมนาคม ชื่อของวัดมาจากประชาชนในสมัยนั้นส่วนมากมีอาชีพปั้นอิฐและเป็นท่าขึ้นลงจึงได้นามเช่นนั้น ในสมัยพระบาทสมเด็จพระพุทธยอดฟ้าจุฬาโลกมหาราช พระองค์โปรดเกล้าฯ ให้พระยาพลเทพ (บุญนาค) นำชาวมุสลิมมาอาศัยอยู่เป็นชุมชนใหญ่นี้ วัดท่าอิฐได้รับพระราชทานวิสุงคามสีมาเมื่อวันที่ 25 ธันวาคม พ.ศ. 2525
อาคารเสนาสนะประกอบด้วยอุโบสถสร้างเมื่อ พ.ศ. 2523 มีพระประธานคือ หลวงพ่อเพ็ชร วิหารมหาอุดภายในประดิษฐานหลวงพ่อขาว เป็นพระพุทธรูปที่สร้างในสมัยอยุธยา พระธาตุเจดีย์ศรีโพธิ์ทอง เป็นเจดีย์ทรงแปดเหลี่ยม มีองค์ระฆังและปล้องไฉน 32 ปล้อง สร้างเมื่อ พ.ศ. 2535 มีความกว้าง 40 เมตร สูง 73 เมตร รูปแบบศิลปะลังกา-อยุธยาและรัตนโกสินทร์ มีสีทองโดดเด่น ศาลาการเปรียญสร้างเมื่อ พ.ศ. 2532 ภายในมีพระประธานคือ พระพุทธชินราชจำลอง หอสวดมนต์สร้างเมื่อ พ.ศ. 2415 กุฏิสงฆ์เป็นอาคารไม้และอาคารคอนกรีตเสริมเหล็ก วิหารใหม่สร้างเมื่อ พ.ศ. 2523 ศาลาอเนกประสงค์สร้างเมื่อ พ.ศ. 2533 ศาลาบำเพ็ญกุศลเป็นอาคารคอนกรีตเสริมเหล็กและครึ่งตึกครึ่งไม้ และมณฑปเป็นอาคารคอนกรีตเสริมเหล็ก 2 ชั้น
การสวรรคตของพระบาทสมเด็จพระนโรดม สีหนุ
พระบาทสมเด็จพระนโรดม สีหนุ อดีตพระมหากษัตริย์และนายกรัฐมนตรีกัมพูชา เสด็จสวรรคตเมื่อวันที่ 15 ตุลาคม ค.ศ. 2012 ณ ปักกิ่ง ประเทศจีน ขณะมีพระชนมพรรษา 89 พรรษา หลังทรงพระประชวรมานาน โดยNhek Bun Chhay รองนายกรัฐมนตรี ประกาศการสวรรคตของพระองค์ พระบรมศพของพระองค์กลับสู่มาตุภูมิในวันที่ 17 ตุลาคม ค.ศ. 2012 มีการลดธงครึ่งเสา และรัฐบาลประกาศไว้อาลัยเป็นเวลา 7 วัน
พระบาทสมเด็จพระนโรดม สีหนุทรงเข้ารับการถวายการรักษาที่กรุงปักกิ่งตั้งแต่เดือนมกราคม ค.ศ. 2012 เพราะประชวรหลายพระโรค เช่น มะเร็งในพระอันตะ, เบาหวาน และความดันพระโลหิตสูง ต่อมาเสด็จสวรรคตเพราะพระหทัยพิการในวันที่ 15 ตุลาคม ค.ศ. 2012 เวลา 1:20 น. ตามเวลากัมพูชา
งานพระบรมศพ.
พระราชพิธีถูกจัดขึ้นตั้งแต่วันที่ 17 ตุลาคม ค.ศ. 2012 และโทรทัศน์ชาติกัมพูชานำเสนอสารคดีเกี่ยวกับชีวิตของพระองค์ซ้ำทุก ๆ 30 นาที พระบรมศพของพระบาทสมเด็จพระนโรดม สีหนุถูกเคลื่อนไปไว้พระราชวังตั้งแต่ 1–4 กุมภาพันธ์ ค.ศ. 2013 ก่อนไปถวายพระเพลิง พระบรมโกศของพระบาทสมเด็จพระนโรดม สีหนุ ถูกประดับด้วยทองและประดับด้วยธงมหาราชแห่งกษัตริย์กัมพูชา
พระสงฆ์ 90 รูปสวดพระอภิธรรม และประชาชนกว่าหมื่นคนเฝ้าดูขบวนอัญเชิญพระบรมศพ พระบรมศพไปยังพระบรมราชวังให้ประชาชนถวายสักการะจนถึงวันที่ 1 กุมภาพันธ์ ค.ศ. 2013 และตั้งพระราชพิธีวางพระบรมศพเป็นเวลาสามวัน และถวายพระเพลิงพระบรมศพในวันที่ 4 กุมภาพันธ์ ค.ศ. 2013 มีชาวต่างชาติเข้าร่วมพระราชพิธีพระศพ ได้แก่ ฌ็อง-มาร์ก เอโร นายกรัฐมนตรีฝรั่งเศส, ยิ่งลักษณ์ ชินวัตร นายกรัฐมนตรีไทย, เหงียน เติ๊น สุง นายกรัฐมนตรีเวียดนาม, เจโจมาร์ บิเนย รองประธานาธิบดีฟิลิปปินส์, Jia Qinglin จากจีน, เจ้าชายฟูมิฮิโตะ อากิชิโนะโนะมิยะแห่งญี่ปุ่น, ทองสิง ทำมะวง นายกรัฐมนตรีลาว, ธาร์แมน แชนมูการัตนม รองนายกรัฐมนตรีสิงคโปร์ และอื่น ๆ
พระบาทสมเด็จพระบรมนาถ นโรดม สีหมุนี พระราชทานปัจฉามรณนามแก่พระราชบิดาว่า "พระกรุณา พระบาทสมเด็จพระบาทสมเด็จพระนโรดม สีหนุ พระบรมรัตนโกฏิ"
บุคคลสำคัญจากต่างประเทศ ที่เข้าร่วมพระราชพิธีถวายพระเพลิงพระบรมศพพระบาทสมเด็จพระนโรดม สีหนุ ได้แก่
วัดโปรดเกษ
วัดโปรดเกษ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 2 บ้านลำภูราย ตำบลคลองพระอุดม อำเภอปากเกร็ด จังหวัดนนทบุรี
วัดโปรดเกษสร้างขึ้นเมื่อประมาณ พ.ศ. 2317 ไม่ทราบนามผู้สร้าง สันนิษฐานว่าสร้างโดยชาวมอญที่อพยพมาพึ่งพระบรมโพธิสมภาร เดิมชื่อ วัดสนามไก่ ต่อมาในสมัยพระบาทสมเด็จพระพุทธยอดฟ้าจุฬาโลก พระองค์ทรงพระกรุณาโปรดเกล้าฯ ให้สมเด็จพระเจ้าลูกยาเธอ เจ้าฟ้ากรมหลวงอิศรสุนทร (พระบาทสมเด็จพระพุทธเลิศหล้านภาลัย) เสด็จขึ้นมาเยี่ยมชาวมอญปากเกร็ด และมีพระราชศรัทธาบูรณปฏิสังขรณ์พระอาราม 3 พระอาราม คือ วัดป่าฝ่าย (วัดฉิมพลีสุทธาวาส) วัดเกาะปิ้น (วัดท้องคุ้ง) รวมถึงวัดนี้ ต่อมาได้รับพระราชทานนามใหม่เป็น "วัดโปรดเกษ"
อาคารเสนาสนะประกอบด้วยอุโบสถที่หน้าบันมีตราประจำพระองค์พระบาทสมเด็จพระพุทธเลิศหล้านภาลัย พระอุโบสถเป็นอาคารทรงเจดีย์กว้าง 5 เมตร ยาว 11 เมตร ฐานบัวผนังก่ออิฐฉาบปูน หลังคาโครงไม้มุงกระเบื้อง มีเพิงลาดลงต่ำทั้งด้านหน้าและด้านหลัง มีเสมาหินสลักรอบอุโบสถ ตั้งอยู่บนฐานบัวกลุ่มและแข้งสิงห์หน้าบันประดับลายปูนปั้นนูนต่ำระบายสี ประกอบด้วยรูปพานแว่นฟ้า ฉัตรราชสีห์ และกระหนกเปลว ปูนปั้นประดับซุ้มประตูด้านหน้าเป็นซุ้มปราสาทแบบนูนสูง ภายในเรือนแก้วมีลายดอกพุดตาน วัดมีมณฑปประดิษฐานพระพุทธบาทสี่รอย
ที่วัดนี้เคยมีการขุดพบพระเครื่อง ทั้งเนื้อดิน เนื้อชิน และพระเนื้อแก้วน้ำประสาน แต่อาจไม่เป็นที่รู้จักมากนัก
โอวุชมอลึช
ฟินเซนไฟล์
ฟินเซนไฟล์เป็นเอกสารที่รั่วไหลจากเครือข่ายการบังคับอาชญากรรมการเงิน (FinCEN) ซึ่งถูกสอบสวนโดยบัสฟีดนิวส์ และกลุ่มนักหนังสือพิมพ์สืบสวนระหว่างประเทศ (International Consortium of Investigative Journalists) และมีการเผยแพร่ทั่วโลกในวันที่ 20 กันยายน 2563 ในรายงานอธิบายธุรกรรมการเงินกว่า 200,000 ครั้ง คิดเป็นมูลค่ากว่า 2 ล้านล้านดอลลาร์สหรัฐระหว่างปี 2542 ถึง 2560 ในสถาบันการเงินระดับโลกหลายแห่ง พบว่าเอสการนี้แสดงว่าธนาคารและรัฐบาลสหรัฐมีข้อมูลข่าวกรองนี้แล้ว แต่มิได้หยุดยั้งกิจกรรมอย่างการฟอกเงิน และมีสถาบันการเงินในกว่า 170 ประเทศมีบทบาทในการอำนวยความสะดวกแก่การฟอกเงินและอาชญากรรมฉ้อฉลอื่น
เทศบาลตำบลดอนเกาะกา
ไนไตรท์
เผิง เต๋อหวย
เผิง เต๋อหวย (; 24 ตุลาคม ค.ศ. 189829 พฤศจิกายน ค.ศ. 1974) เป็นผู้นำทหารฝ่ายคอมมิวนิสต์จีนคนสำคัญ ซึ่งดำรงตำแหน่งเป็นรัฐมนตรีว่าการกระทรวงกลาโหมของจีน ตั้งแต่ปี ค.ศ. 1954 ถึง ค.ศ. 1959 เผิงเกิดในครอบครัวชาวนาที่ยากจนและได้รับการศึกษาระดับประถมเป็นเวลาหลายปีก่อนที่ความยากจนของครอบครัวของเขาจะบังคับให้เขาต้องพักการศึกษาตั้งแต่อายุสิบขวบและต้องทำงานเป็นกรรมกรแรงงานเป็นเวลาหลายปี เมื่อเขาอายุสิบหก เผิงก็กลายเป็นทหารมืออาชีพ ในช่วงสิบปีข้างหน้า เผิงได้เข้าร่วมในกองทัพขุนศึกหลายแห่งที่ตั้งอยู่ในมณฑลหูหนาน ได้ยกระดับตัวเองจากยศตำแหน่งพลทหารระดับชั้นสองไปเป็นพันตรี ในปี ค.ศ. 1926 กองทัพของเผิงได้เข้าร่วมกับพรรคก๊กมินตั๋งและเผิงได้รับการแนะนำให้รู้จักกับลัทธิคอมมิวนิสต์เป็นครั้งแรก เผิงได้เข้าร่วมในการกรีฑาทัพขึ้นเหนือและสนับสนุนความพยายามของวาง จิงเว่ยในการจัดตั้งรัฐบาลก๊กมินตั๋งที่เอนเอียงไปฝ่ายซ้ายซึ่งตั้งที่มั่นในอู่ฮั่น ภายหลังจากที่วางพ่ายแพ้ เผิงได้กลับเข้าร่วมกับกองทัพของเจียง ไคเชกในช่วงเวลาสั้นๆ ก่อนที่จะเข้าร่วมกับพรรคคอมมิวนิสต์จีน โดยที่ตัวเขาเองเป็นพันธมิตรกับเหมา เจ๋อตงกับจูเต๋อ
เผิงเป็นหนึ่งในนายพลระดับชั้นอาวุโสที่สุดที่คอยปกป้องเจียงซี โซเวียตจากความพยายามของเจียงที่จะยึดครองที่แห่งนั้น และความสำเร็จของเขาได้ถูกตีเสมอกันโดยหลิน เปียวเท่านั้น เผิงได้เข้าร่วมในการเดินทัพทางไกลและให้การสนับสนุนต่อเหมา เจ๋อตงในการประชุมที่จุนอี้ ซึ่งมีส่วนสำคัญอย่างยิ่งต่อการเถลิงอำนาจของเหมา ในช่วงสงครามจีน–ญี่ปุ่นครั้งที่สอง ปี ค.ศ. 1937-1945 เผิงเป็นหนึ่งในการสนับสนุนที่แข็งแกร่งที่สุดในความต้องการที่จะยุติการสู้รบกับพรรคก๊กมินตั๋งในคำสั่งเพื่อรวบรวมทรัพยากรร่วมของจีนในการต่อต้านจักรวรรดิญี่ปุ่น เผิงเป็นผู้บัญชาการระดับชั้นอาวุโสในความพยายามร่วมมือกันของก๊กมินตั๋ง-คอมมิวนิวสต์เพื่อต่อต้านการยึดครองชานซีของญี่ปุ่นในปี ค.ศ. 1937 และในปี ค.ศ. 1938 อยู่ในการบังคับบัญชาของ 2/3 ของกองทัพเส้นทางที่แปด ในปี ค.ศ. 1940 เผิงได้ดำเนินการรุกร้อยกรมทหาร ซึ่งเป็นความพยายามครั้งใหญ่ของคอมมิวนิสต์ในการทำลายเครือข่ายลอจิสติกส์ของญี่ปุ่นทั่วภูมิภาคเหนือของจีน การรุกร้อยกรมทหารได้ประสบผลสำเร็จพอสมควร แต่เกิดความขัดแย้งภายในพรรคคอมมิวนิสต์ทำให้เผิงถูกเรียกตัวกลับยานาน และเขาใช้เวลาที่เหลือของสงครามโดยไม่ได้รับคำสั่งอีกเลย ภายหลังจากญี่ปุ่นยอมจำนน ในปี ค.ศ. 1945 เผิงก็ได้รับคำสั่งให้บัญชาการกองทัพคอมมิวนิสต์ในทางด้านตะวันตกเฉียงเหนือของจีน เขาเป็นผู้บัญชาการระดับชั้นอาวุโสที่สุดคนหนึ่งที่รับผิดชอบในการปกป้องผู้นำพรรคคอมมิวนิสต์ในมณฑลส่านซีจากกองทัพก๊กมินตั๋ง ปกป้องเหมาจากการถูกจับกุมอย่างน้อยหนึ่งครั้ง ในที่สุดเผิงก็ได้เอาชนะก๊กมินตั๋งในทางด้านตะวันตกเฉียงเหนือของจีน ได้เข้ายึดเสบียงทางทหารจำนวนมหาศาลและรวมพื้นที่ขนาดใหญ่ รวมทั้งซินเจียง เข้าสู่สาธารณรัฐประชาชนจีน
เผิงเป็นหนึ่งในผู้นำทางทหารระดับชั้นอาวุโสเพียงไม่กี่คนที่สนับสนุนข้อเสนอแนะของเหมาในการมีส่วนร่วมโดยตรงของจีนในสงครามเกาหลี ปี ค.ศ. 1950-1953 และเขาได้ดำรงตำแหน่งเป็นผู้บัญชาการโดยตรงของกองทัพทหารอาสาสมัครประชาชนชาวจีนในช่วงครึ่งแรกของสงคราม(แม้ว่าเหมาและโจว เอินไหลจะเป็นผู้นำทางด้านกลยุทธ์มากกว่า) ด้วยประสบการณ์ของเผิงในสงครามเกาหลีทำให้เขามีความเชื่อว่ากองทัพจีนต้องมีความเป็นมืออาชีพมากขึ้น มีระเบียบวินัย และมีอุปกรณ์ติดตั้งที่ดีในการเตรียมความพร้อมสำหรับเงื่อนไขของการสงครามเทคนิคสมัยใหม่ เนื่องจากสหภาพโซเวียตเป็นประเทศคอมมิวนิสต์เพียงประเทศเดียวที่มีกองทัพที่ทันสมัยและมีความเป็นมืออาชีพ เผิงจึงพยายามทำการปฏิรูปกองทัพจีนตามแบบของโซเวียตในอีกหลายปีข้างหน้า ทำให้กองทัพมีความคิดเห็นทางการเมืองที่น้อยลงและมีความเป็นมืออาชีพมากขึ้น(ซึ่งขัดกับเป้าหมายทางการเมืองของเหมา) เผิงต่อต้านความพยายามของเหมาที่จะพัฒนาลัทธิบูชาบุคคลตลอดในช่วงปี ค.ศ. 1950 และเมื่อนโยบายเศรษฐกิจของเหมาที่เกี่ยวข้องอย่างการก้าวกระโดดไกลไปข้างหน้าเป็นสาเหตุทำให้เกิดทุกขพิกภัยทั่วประเทศ เผิงก็ได้วิพากษ์วิจารณ์ความเป็นผู้นำของเหมา การแข่งขันระหว่างเผิงและเหมาสิ้นสุดลงด้วยการเผชิญหน้ากันอย่างเปิดเผยระหว่างทั้งสองคนใการประชุมที่หลูฮัน เหมาได้เอาชนะในการเผชิญหน้าครั้งนี้ โดยระบุว่า เผิงเป็นผู้นำของ"กลุ่มต่อต้านพรรค" และการกำจัดเผิงจากตำแหน่งที่มีอิทธิพลทั้่งหมดสำหรับชีวิตที่เหลือของเขา
เผิงได้อาศัยอยู่อย่างคนไร้ชื่อเสียงตามความเป็นจริงจนถึงปี ค.ศ. 1965 เมื่อนักปฏิรูปอย่างหลิว เส้าฉีและเติ้ง เสี่ยวผิงได้สนับสนุนการกลับเข้าสู่รัฐบาลแบบจำกัดของนายเผิง ซึ่งกำลังพัฒนาอุตสาหกรรมทางทหารในทางด้านตะวันเฉียงใต้ของจีน ในปี ค.ศ. 1966 ตามมาด้วยเกิดการปฏิวัติทางวัฒนธรรม เผิงถูกจับกุมโดยยุวชนแดง ตั้งแต่ปี ค.ศ. 1966-1970 กลุ่มหัวรุนแรงภายในพรรคคอมมิวนิสต์นำโดยหลิน เปียวและเจียง ชิง ภรรยาของเหมา ได้เลือกตัวเผิงแบบเจาะจงเพื่อทำการประหัตรประหารระดับชาติและเผิงก็ถูกประจานต่อหน้าสาธารณชนทำให้ได้รับความอับอายในการต่อสู้ครั้งใหญ่หลายครั้งและถูกทรมานทั้งทางร่ายกายและจิตใจในความพยายามที่จะบังคับให้เผิงยอมรับสารภาพว่า "ทำการก่ออาชญากรรม"ต่อเหมา เจ๋อตงและพรรคคอมมิวนิสต์ ในปี ค.ศ. 1970 เผิงได้รับการพิจารณาคดีอย่างเป็นทางการและถูกตัดสินให้จำคุกตลอดชีวิต และเขาเสียชีวิตภายในคุกในปี ค.ศ. 1974 ภายหลังจากการถึงแก่อสัญกรรมของเหมาในปี ค.ศ. 1976 เติ้ง เสี่ยวผิงซึ่งเป็นพันธมิตรเก่าแก่ของเผิงได้กลายเป็นผู้นำที่ยิ่งใหญ่ที่สุดของจีน เติงได้นำความพยายามอย่างเป็นทางการในการฟื้นฟูผู้คนที่ถูกข่มเหงอย่างไม่เป็นธรรมในช่วงการปฏิวัติทางวัฒนธรรม และเผิงเป็นหนึ่งในผู้นำคนแรกที่ได้รับการกอบกู้ชื่อเสียงภายหลังการตายในปี ค.ศ. 1978 ในประเทศจีนยุคใหม่ เผิงได้รับการนับถือว่าเป็นนายพลคนหนึ่งที่ประสบความเร็จและได้รับการยอมรับสูงสุดในประวัติศาสตร์ของพรรคคอมมิวนิสต์จีน
แผ่นดินไหวที่อะเลปโป ค.ศ. 1138
แผ่นดินไหวที่อะเลปโป พ.ศ.1483 เป็นหนึ่งในแผ่นดินไหวที่มีผู้เสียชีวิตมากที่สุดในประวัติศาสตร์ ชื่อของเหตุการณ์นี้ตั้งจากเมืองอะเลปโปทางตอนเหนือของซีเรียซึ่งมีผู้เสียชีวิตมากที่สุด แผ่นดินไหวเกิดขึ้นเมื่อวันที่ 11 ตุลาคม พ.ศ.1483 ซึ่งนำหน้าด้วยแผ่นดินไหวขนาดเล็กในวันที่ 10 มักถูกระบุว่าเป็นแผ่นดินไหวที่มีผู้เสียชีวิตมากที่สุดเป็นอันดับสามในประวัติศาสตร์ ตามจากแผ่นดินไหวที่เซินซีและถังซานในจีน อย่างไรก็ตามตัวเลขผู้เสียชีวิต 230,000 รายที่รายงานโดย Ibn Taghribirdi ในศตวรรษที่สิบห้านั้น มาจากการรวมเลขกันของแผ่นดินไหวครั้งนี้กับแผ่นดินไหวในเดือนพฤศจิกายน พ.ศ. 1482 บนที่ราบ Jazira และเหตุการณ์แผ่นดินไหวครั้งใหญ่ในวันที่ 30 กันยายน พ.ศ. 1484 ในเมือง Ganja ของ Transcaucasian
หลวงปู่เงิน พุทธโชติ
ควาชิออร์กอร์
ควาชิออร์กอร์ (Kwashiorkor) เป็นภาวะทุพโภชนาการจากการขาดโปรตีนอย่างรุนแรง โดยมีอาการบวมน้ำและตับโตโดยมีไขมันแทรกซึม เกิดจากปริมาณแคลอรี่ที่เพียงพอ แต่มีการบริโภคโปรตีนไม่เพียงพอ ซึ่งแตกต่างจากมาราสมัส ผู้ป่วยควาชิออร์กอร์มักเกิดขึ้นในพื้นที่อดอยากหรือมีอาหารไม่เพียงพอ ผู้ป่วยสามารถหาได้ยากในประเทศพัฒนาแล้ว
Cicely Williams กุมารแพทย์ชาวจาเมกาแนะนำคำนี้ในปี พ.ศ. 2478 สองปีหลังจากที่เธอเผยแพร่คำอธิบายอย่างเป็นทางการครั้งแรกของโรคนี้ ชื่อนี้มาจากภาษา Ga ของชายฝั่งกานาซึ่งแปลว่า "โรคที่ทารกได้รับเมื่อทารกมาใหม่" หรือ "โรคของเด็กที่ถูกกีดกัน" และสะท้อนให้เห็นถึงพัฒนาการของสภาพในเด็กโตที่หย่านมเมื่อมีน้องมา นมแม่มีกรดอะมิโนที่สำคัญต่อการเจริญเติบโตของเด็ก ในประชากรที่มีความเสี่ยงต่อควาชิออร์กอร์สูงอาจเกิดขึ้นหลังจากที่แม่หย่านมลูกจากนมแม่และแทนที่ด้วยอาหารที่มีคาร์โบไฮเดรตสูง เช่น อาหารจากข้าวโพด
หลวงปู่เอี่ยม ปฐมนาม
หลวงปู่เอี่ยม ปฐมนาม เป็นพระเกจิอาจารย์ อดีตเจ้าอาวาสวัดสพานสูง
หลวงปู่เอี่ยมเป็นชาวบ้านแหลมใหญ่ อำเภอปากเกร็ด จังหวัดนนทบุรี เกิดเมื่อปีฉลู พ.ศ.2359 เป็นบุตรคนโตของนายนาคกับนางจันทร์ ท่านมีน้อง 3 คน ชื่อนายฟัก นายขำ และนางอิ่ม ตามลำดับ
เมื่ออายุ 22 ปี ท่านได้อุปสมบทที่วัดบ่อ ต.ปากเกร็ด อ.ปากเกร็ด หลังจากนั้นประมาณ 1 เดือน จึงย้ายมาอยู่วัดกัลยาณมิตรวรมหาวิหาร ศึกษาพระปริยัติธรรมอยู่ 7 พรรษา จึงย้ายไปอยู่ที่วัดประยุรวงศาวาสวรวิหาร 3 พรรษา และวัดนวลนรดิศวรวิหาร 5 พรรษาตามลำดับ
พ.ศ. 2396 ญาติโยมได้นิมนต์ท่านมาเป็นเจ้าอาวาสวัดสว่างอารมณ์ (คือวัดสพานสูงในปัจจุบัน) ในช่วงที่ปกครองวัด ท่านมักออกจาริกไปที่ต่าง ๆ เพื่อฝึกกรรมฐานและเรียนไสยศาสตร์ จนชาวบ้านนับถือว่าท่านเป็นผู้มีอาคมขลัง มีวาจาสิทธิ์ นอกจากนี้ท่านยังมักน้อย สันโดษ มีเมตตาสูง ก่อนมรณภาพท่านยังสั่งเสียว่า "ถ้ามีเหตุสุขทกข์เกิดขึ้น ให้ระลึกถึงฉันก็แล้วกัน"
หลวงปู่เอี่ยมมรณภาพเมื่ออายุ 80 ปี ตรงกับวันอาทิตย์ ขึ้น 8 ค่ำ เดือน 9 (ตรงกับวันที่ 16 สิงหาคม) พ.ศ. 2439 แต่บางแห่งระบุว่าเป็นวันที่ 17 สิงหาคม พ.ศ.2438 พรรษา 59
คณะเทคโนโลยีสารสนเทศ มหาวิทยาลัยราชภัฏมหาสารคาม
คณะเทคโนโลยีสารสนเทศ มหาวิทยาลัยราชภัฏมหาสารคาม (อังกฤษ : Faculty of Information Technology, Rajabhat Mahasarakham University) เป็นหน่วยงานระดับคณะวิชาสังกัดมหาวิทยาลัยราชภัฏมหาสารคาม ก่อตั้งขึ้นเมื่อปี พ.ศ. 2551 ตั้งอยู่ที่อาคารศูนย์ภาษาและคอมพิวเตอร์
คณะเทคโนโลยีสารสนเทศ มหาวิทยาลัยราชภัฏมหาสารคาม ได้รับการก่อตั้งโดยนายนิสสัย เวชชาชีวะ นายกสภามหาวิทยาลัยราชภัฏมหาสารคาม ได้มีประกาศจัดตั้ง คณะเทคโนโลยีสารสนเทศ เมื่อวันที่ 23 ธันวาคม 2551 ณ ชั้น 3 อาคารศูนย์ภาษาและคอมพิวเตอร์ เพื่อเป็นหน่วยงานหลักในการนำเทคโนโลยีสารสนเทศและการสื่อสาร (Information and Communication Technology) หรือ ICT สู่ชุมชน โดยดำเนินการจัดการศึกษา การบริการวิชาการ การวิจัยและทำนุบำรุงศิลปวัฒนธรรม ซึ่งเป็นภารกิจหลักของมหาวิทยาลัยราชภัฏมหาสารคาม
คณะเทคโนโลยีสารสนเทศ มหาวิทยาลัยราชภัฏมหาสารคาม แบ่งการบริหารงานออกเป็นกลุ่มงานต่างๆ ดังนี้
หน่วยงานระดับเทียบเท่าภาควิชาในคณะเทคโนโลยีสารสนเทศ มหาวิทยาลัยราชภัฏมหาสารคาม มีดังนี้
วัดเขาแก้ววรวิหาร
วัดเขาแก้ววรวิหารเดิมเป็นวัดราษฎร์สร้างเมื่อ พ.ศ. 2171 ในรัชสมัยพระเจ้าทรงธรรม ต่อมาพระบาทสมเด็จพระจอมเกล้าเจ้าอยู่หัวได้เสด็จไปนมัสการพระพุทธบาทสระบุรีและจะเสด็จนมัสการพระพุทธฉายด้วย จึงทรงแวะพักไพร่พลขบวนราบที่พลับพลาที่หินลาดวัดเขาแก้ว ทรงเห็นว่าบริเวณนี้มีชัยภูมิที่เหมาะสม เพราะตั้งอยู่ภูเขาเล็ก ๆ แวดล้อมด้วยธรรมชาติที่งดงามเป็นที่สงบ เหมาะสำหรับการบำเพ็ญสมณธรรม พระองค์จึงทรงรับสั่งให้เจ้าพระยานิกรบดินทร์ (โต กัลยาณมิตร) เป็นแม่กองควบคุมการก่อสร้าง โดยได้จัดการให้พนักงานนำเครื่องบนและสิ่งก่อสร้างจากกรุงเทพมาบูรณปฏิสังขรณ์พระอุโบสถ ปรับปรุงขยายให้ใหญ่กว่าของเดิม ก่อกำแพงรอบพระอุโบสถขึ้นใหม่ สร้างกุฏิไว้ด้านทิศเหนือของพระเจดีย์ รวมถึงรบูรณะองค์พระเจดีย์ และทรงสถาปนาวัดเขาแก้วขึ้นเป็นพระอารามหลวงพระราชทานนามว่า วัดคีรีรัตนาราม ต่อมาสมเด็จพระมหาสมณเจ้า กรมพระยาวชิรญาณวโรรสทรงเห็นว่าชื่อวัดคีรีรัตนรามเป็นคำมคธ จึงเปลี่ยนเป็นคำไทยว่า "วัดเขาแก้ว"
องค์เจดีย์สีขาวโดดเด่นอยู่บนเขา มีรูปลักษณะทรงไทย 5 ยอด ในอดีตบริเวณหน้าวัดเคยเป็นพลับพลาที่ประทับของพระบาทสมเด็จพระจอมเกล้าเจ้าอยู่หัว ในคราวเสด็จประพาสหัวเมือง บันไดทางขึ้นเป็นบันไดนาคหันเศียรกลับ ราวบันไดคือลำตัวนาคประดับกระจกสีสวยงาม มีสิงห์ยืนอยู่เหนือซุ้มประตู และทวารบาลเป็นรูปทหารแต่งเครื่องแบบอย่างตะวันตก เจดีย์บรรจุพระบรมสารีริกธาตุและพระธาตุของพระสาวก ลักษณะเป็นเจดีย์ย่อมุมไม้สิบสอง สูงราว 34 เมตร เหนือขึ้นไปที่บัลลังก์เป็นบัวกลุ่ม รอบองค์เจดีย์ทำเป็นซุ้มประดิษฐานพระพุทธรูปหินปางต่าง ๆ ในอดีตจะมีทั้งสีดำ สีขาว และสีเขียว หากปัจจุบันทำเป็นสีเหลืองทอง มีเพียง 1 องค์ที่ยังคงเป็นสีดำ ต่ำลงมามีเจดีย์บริวารล้อมรอบทั้งสี่ทิศ อีกทั้งระหว่างเจดีย์องค์ใหญ่และหอระฆังมี เจดีย์ปรางค์ห้ายอดองค์เล็ก ประดิษฐานพระพุทธบาทจำลองและพระพุทธรูปทรงเครื่อง ด้านทิศตะวันออกประดิษฐาน พระพุทธรูปปางป่าเลไลย์และด้านทิศตะวันตกประดิษฐานพระพุทธรูปปางห้ามญาติ
พระอุโบสถ ตามทะเบียนวัดของทางราชการแจ้งว่าอุโบสถวัดนี้ ผูกพัทธสีมาเมื่อวันที่ 3 เมษายน พ.ศ. 2312 เป็นทรงไทยก่ออิฐ ถือปูน หลังคาซ้อน 2 ชั้น มุขลด 1 ขั้น ทั้งด้านหน้าและด้านหลังเป็นมุขโถงพื้นปูอิฐหน้าวัว พื้นในพระอุโบสถปูด้วยหินอ่อน เครื่องบนเป็นเครื่องไม้มุงกระเบื้องติดช่อฟ้า ดินเผา บริเวณพัทธสีมา กว้าง 14 เมตร ยาว 23 เมตร มีกำแพงแก้วล้อมรอบ กว้าง 18.50 เมตร ยาว 28 เมตร
หลวงปู่เอี่ยม
หลวงปู่เอี่ยม อาจหมายถึง
คณะเทคโนโลยีการเกษตร มหาวิทยาลัยราชภัฏมหาสารคาม